钦定古今图书集成/理学汇编/经籍典/第087卷 > 熊朋来经说 > 《先天后天图论》
## 钦定古今图书集成/理学汇编/经籍典/第087卷 > 熊朋来经说 > 《先天后天图论》

先天图体也，后天图用也，先天图从也，后天图衡也。
“是故有先天八卦之次序，有后天八卦之次序，有先
天八卦之方位，有后天八卦之方位。自太极分阴阳，
阳之中有阴有阳，所谓太阳少阴也；阴之中有阴有
阳，所谓太阴少阳也。太阳之中，阳干阴兑；少阴之中，
阳离阴震；少阳之中，阳巽阴坎；太阴之中，阳艮阴坤。”
自《干》一至《坤》八，此先天八卦之次序也。干父坤母，《震》
得《干》初爻为长男，《巽》得《坤》初爻为长女，《坎》得《干》中爻
为中男，《离》得《坤》中爻为中女，《艮》得《干》上爻为少男，《兑》
得《坤》上爻为少女，此后天八卦之次序也。“干上坤下
象天地，离东《坎》西象日月，艮兑象山泽，震巽象雷风。
自干至震顺布，自巽至《坤》逆布。”此先天八卦之方位
也。震东，离南，兑西，坎北，巽东南，乾西北，坤西南，艮东
北，乾坤退居，六子用事，此后天八卦之方位也。《说卦
传》所谓“天地定位，山泽通气，雷风相薄，水火不相射”，
言先天也。所谓“帝出乎《震》，齐乎《巽》，相见乎《离》，致役乎
《坤》”，说言乎《兑》，战乎《干》，劳乎《坎》，成言乎艮，言后天也。先
天四图，其来久矣。世传康节得于李挺之，挺之得于
穆伯长，伯长得于陈希夷。四图之中，其一为八卦次
序，又其一为六十四卦次序，其一为八卦方位，又其
一为六十四卦方位。自太极、两仪、四象、八卦加倍而
进之，八卦倍为十六，十六倍为三十二，三十二倍为
六十四。观六十四卦次序，但观八卦之次序可也。《圆
图》在“外以象天”，先将八卦定外卦，而以干一、《兑》二、《离》
三、《震》四、《巽》五、《坎》六、《艮》七、《坤》八，依次布于外卦。方图在
内以象地，先将八卦定内卦，而以干一、《兑》二、《离》三、《震》
四、《巽》五、《坎》六、《艮》七、《坤》八依次布于内卦。观六十四卦
方位，但观八卦之方位可也。后天二图，其一为六子
受生之次序，其一为八卦入用之方位，朱子盖以此
配先天四图尔。先天所以立体，而明法象自然之妙；
后天所以致用，而著随时变易之道。先天图当竖看，
《干》天坤地以上下言；后天图当平看，《离》火坎水以南
北言。伏羲《易》自作《伏羲易》看，《文王易》自作《文王易》看。
大抵文王以前，有占无文，本非可以言语文字求之。
《易》之见于辞者，自文王始。《易》之有先天后天，则自孔
子于《说卦》发其机。至康节四图，而大明先天之学，心
学也，所谓画前有《易》者也。伏羲画八卦而已，讵知百
世之下，乃有四图。愚尝细绎羲文之《易》，惟周子《太极
图》上一截阳动阴静处，可以见先天四象生八卦之
象；下一截“乾道成男坤道成女”处，可以见后天乾坤
生六子之象。《太极》所谓“阳动阴静”，即先天图中太极
分阴阳。阳动中一晕之阴，即少阴生太阳，中干兑离
震在焉；阴静中一晕之阳，即少阳生太阴，中巽坎艮
坤在焉，此《太极图》中先天图也。太极所谓“乾道坤道”，
即后天图中“干父坤母；乾道成男，震坎艮在焉；坤道
成女，巽离兑在焉”，此《太极图》中《后天图》也。先天干南
坤北，后天乾西北，坤西南，先天震巽对后天震东方，
巽东南，先天艮兑对后天兑正西，艮东北。此六卦不
但变其方位，且变其对卦。独坎离二卦，先天为东西
之门，后天为南北之极，常相对立，坎离具四象之体，
太极阳动阴静图即坎离二卦从揭之也，岂惟太极
图哉？《参同契》曰：“《易》谓坎离。”又曰：“日月为易，乾坤门户，
坎离匡郭，牝牡四卦。”先天以乾坤坎离牝牡兑震巽艮四卦。又曰：坎离者，乾坤二用，老阳变阴用九，老阴
变阳用六。其牝牡之体，九六之用，皆坎离也。姑就《参
同契》言之，则先后天图已在其中。乾坤炉鼎，坎离水
火，故后天坎离居先天乾坤之位。以坎中阳实离中
阴，则仍为乾坤，故《丹经》谓之“还元。”干专于阳，坤专于
阴，曰炉鼎者器之。惟夫离己日光，坎戊月精，互相根
依。在纳甲则主中宫戊己之功，在先天则为日东月
西之象，在后天则正火南水北之位。八卦中干兑二
金，坤艮二土，震巽二木，皆阴阳相须。惟坎离水阴根
阳，火阳根阴，不同它卦天降而地升，阳倡而阴和。坎
“离者，天地之交也，故日为太阳精。”离者日之象，何不
三爻纯阳而中有阴爻？才说太阳，其间便有少阴？所
以日纳月之乌，认得日中有月，则可以知离卦月为
太阴精。坎者月之象，何不三爻纯阴而中有阳爻，才
说太阴，其间便有少阳，所以月纳日之兔，认得月中
有日，则可以知《坎》卦干与离同受太“极之阳，而离者
中虚之干；坤与坎同受太极之阴，而坎者中满之坤。
乾坤太极之两仪，离坎太极之四象。是以离坎二卦，
常为阴阳造化之枢纽也。”或谓“《太极图》与《先天图》皆
自希夷来，其一自濂溪发之，其一自康节发之。”或谓
周、邵所自得，使图出希夷，亦安用讳？故明道先生志
邵墓，不隐其师，但言其自得处。非师传所及。真大贤
之言也。